स्नेह राणा करेंगी कप्तानी, गार्डनर उपकप्तान बनीं
Women's Cricket Super League (WPL) 2023; Sneh Rana to Captain Gujarat Giants as Beth Mooney exits WPL गुजरात जायंट्स की कप्तान बेथ मूनी WPLसे बाहर हो गई हैं। उन्हें पहले मैच में बैटिंग के दौरान घुटने के बाद चोट लगी थी। उसके बाद टीम की कमान उपकप्तान स्नेह राणा ने हाथों में थी
गुजरात जायंट्स की कप्तान बेथ मूनी WPL से बाहर हो गई हैं। उनकी जगह स्नेह राणा टीम की कप्तानी कर रही हैं।
फ्रेंचाइजी ने स्नेह राणा की जगह ऑस्ट्रेलियाई ऑलराउंडर एश्ले गार्डनर को नया उपकप्तान बनाया है। साथ ही मूनी की जगह लौरा वोल्वार्ड्‌ट को टीम में शामिल किया गया है। फ्रेंचाइजी ने गुरुवार को एक मीडिया रिलीज में यह जानकारी दी।
बैटिंग के दौरान घुटना मुड़ा
मूनी पहले मैच में बल्लेबाजी के दौरान चोटिल होकर रिटायर हर्ट हो गई थीं। एक रन लेने के प्रयास में उनका घुटना मुड़ गया। उसके बाद टीम की कमान उपकप्तान स्नेह राणा ने हाथों में थी।
143 रन से हारी थी टीम 
लीग के पहले मुकाबले में गुजरात की टीम ने पहले गेंदबाजी करने का फैसला लिया था। मुंबई ने पहले बल्लेबाजी करते हुए 207 रन बनाए थे। जवाब में गुजरात की टीम 64 रन पर ऑलआउट हो गई। उन्हें 143 रन से हार का सामना करना पड़ा। इस मैच के बाद से मूनी ने कोई और मुकाबला नहीं खेला है। हालांकि वो जायंट्स के मैचों के दौरान अपने सहयोगियों के साथ दिखती हैं। मुंबई ने 143 रन से जीता WPL का पहला मैच
गुजरात ने 2 करोड़ में खरीदा था
बेथ मून को गुजरात की फ्रेंचाइजी ने WPL प्लेयर्स ऑक्शन में 2 करोड़ रुपए में खरीदा था। उनके साथ हमवतन एश्ले गार्डनर, जॉर्जिया वेयरहम और एनाबेल सदरलैंड को भी अच्छी कीमत मिली।
